**Ministru kabineta noteikumu projekta**

**„Grozījumi Ministru kabineta 2009.gada 22.decembra noteikumos Nr.1586 „Noteikumi par Vides pārraudzības valsts biroja sniegto publisko maksas pakalpojumu cenrādi”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Tiesību akta projekts ir sagatavots saskaņā ar 2012.gada 7.jūnijā pieņemtajiem grozījumiem Vides aizsardzības likumā nosaka Ministru kabinetam līdz 2012.gada 1.jūlijam izdod šā likuma 38.panta 11 daļā minētos noteikumus, kas nosaka maksas apmēru par iesnieguma izskatīšanu par ekomarķējuma piešķiršanu un produkta reģistrāciju un gada maksas apmēru par ekomarķējuma izmantošanu un maksāšanas kārtību.  |
|  2. |  Pašreizējā situācija un problēmas | Ekomarķējums Latvijas uzņēmējiem var būt nozīmīgs instruments savu ražojumu popularizēšanai un pozīciju iekarošanai Eiropas Savienības tirgū. Līdz šim Latvijas uzņēmēji nav izrādījuši aktīvu interesi par dalību šajā sistēmā, lai gan lielākajā daļā Eiropas Savienības dalībvalstu ekomarķētu produktu tirgus niša strauji attīstās. Mērķtiecīgas un ilgtermiņa komunikācijas, tostarp ekomarķējuma popularizēšanas pasākumu rezultātā, ir aktivizējušies pirmie pretendenti.ES ekomarķējuma sistēma ir daļa no ilgtspējīga patēriņa un ražošanas jomā īstenotās Eiropas Savienības politikas, kuras mērķis ir samazināt patēriņa un ražošanas negatīvo ietekmi uz vidi, veselību, klimatu un dabas resursiem. Minētā sistēma ir izstrādāta, lai ar ES ekomarķējuma palīdzību popularizētu produktus, kuri atbilst labiem ekoloģiskajiem raksturlielumiem.Dalība ekomarķējuma sistēmā ir brīvprātīga un tā balstīta uz tirgus principiem. Par dalību ekomarķējuma sistēmā Eiropas Parlamenta un Padomes 2009.gada 25.novembra Regula (EK) 66/2010 par ES ekomarķējumu **paredz 2 veidu maksājumus** – maksu par iesniegumu un gada maksu. Šādu Regulā paredzēto maksājumu mērķis ir nodrošināt atdevi finansējuma apritē, vienlaikus veicinot arvien jaunu dalībnieku iesaisti. Regulas III pielikums veicina dalībvalstis noteikt arī atlaides mazajiem un vidējiem uzņēmumiem (turpmāk – MVU) un mikrouzņēmumiem, kā arī uzņēmumiem, kas reģistrējušies/sertificēti Vides pārvaldības un audita sistēmā (turpmāk EMAS) un ISO 14001 sistēmā. Tomēr šis samazinājums atkarīgs no nosacījuma, ka pretendents skaidri apņemas savā vides politikā nodrošināt savu produktu ar ekomarķējumu pilnīgu atbilstību ES ekomarķējuma kritērijiem visā līguma spēkā esamības laikā un ka apņemšanās ir attiecīgi iekļauta detalizēti izstrādātos vides aizsardzības mērķos. Pretendenti, kas sertificēti atbilstīgi ISO 14001, katru gadu parāda, kā viņi šo apņemšanos īsteno. Tie, kas reģistrēti EMAS iesniedz katru gadu pārbaudītas vides deklarācijas eksemplāru.**Regulas III pielikuma 1.daļā paredzētās iesnieguma maksas mērķis**:* finansēt pieteikuma izvērtēšanas administratīvās un tehniskās izmaksas;
* nodrošināt testēšanu un atbilstības ekomarķējuma kritērijiem pārbaudi;
* nodrošināt piekļuvi nepieciešamajam aprīkojumam un iekārtām.

(Regulas 9.panta 4.daļa, III pielikuma 1.daļa).**Regulas III pielikuma 2.daļā paredzētās gada maksas mērķis*** atbalstīt ekomarķējuma sistēmas attīstību un popularizēt ES ekomarķējuma lietošanu:
	1. rīkojot izpratnes veidošanas un informācijas, kā arī sabiedrības izglītošanas kampaņas patērētājiem, ražotājiem, publisko iepirkumu organizētājiem, tirgus dalībniekiem, mazumtirgotājiem un plašākai sabiedrībai;
	2. veicinot sistēmas pārņemšanu, it īpaši MVU.
		+ nodrošināt ekomarķējuma atbilstīgas lietošanas uzraudzību.

(Regulas 12.panta 1.punkta a), b)apakšpunkts, 10.pants, III pielikuma 2.daļa)Latvijā ir nepieciešams noteikt, kāda saskaņā ar Regulas III pielikuma prasībām būs ekomarķējuma iesnieguma un gada maksa Latvijā.Maksa aprēķināta pēc šādiem principiem:* Viena pakalpojuma izmaksu aprēķins, vadoties no maksas pakalpojumu izcenojumu noteikšanas metodikas.
* Aprēķinātā pakalpojuma izcenojuma samazināšana par 30% un 60% MVU un mikrouzņēmumu dalības veicināšanai (saskaņā ar Eiropas Komisijas Rekomendāciju Nr.2003/361/EC).
* Pieteikuma maksai piemērojamās papildus atlaides – 20% uzņēmumiem, kas reģistrējušies/sertificēti EMAS un ISO 14001 sistēmās.
 |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība | Tiesību akta projekts ir sagatavots saskaņā ar 2012.gada 7.jūnijā pieņemtajiem grozījumiem Vides aizsardzības likumā nosaka Ministru kabinetam līdz 2012.gada 1.jūlijam izdod šā likuma 38.panta 11 daļā minētos noteikumus, kas nosaka maksas apmēru par iesnieguma izskatīšanu par ekomarķējuma piešķiršanu un produkta reģistrāciju un gada maksas apmēru par ekomarķējuma izmantošanu un maksāšanas kārtību. Tas nosaka maksu, kādu Latvijā (VPVB) saskaņā ar Regulas prasībām piemēro maksu par ekomarķējuma iesnieguma iesniegšanu (maksa par iesniegumu) un ekomarķējuma lietošanu (gada maksa), lai nodrošinātu ES ekomarķējuma sistēmas mērķi samazināt patēriņa un ražošanas negatīvo ietekmi uz vidi, veselību, klimatu un dabas resursiem. Noteikumu projekts paredz, ka reģistrācijas maksa un gada maksa par ekomarķējuma lietošanu ir jāmaksā mazāka uzņēmumam, kurš reģistrēts vides pārvaldības un audita sistēmā (EMAS). EMAS ir Eiropas Savienības Vides pārvaldības un audita shēma, kas izveidota un ieviesta kā pārvaldības instruments, lai veicinātu vides aizsardzības, resursu racionālas izmantošanas un sabiedrības informēšanas pasākumu pilnveidošanu un uzlabošanu uzņēmumos un organizācijās. Iesaistīšanās sistēmā ir brīvprātīga, to var izvēlēties uzņēmumi un organizācijas, kas vēlas mazināt savu radīto ietekmi uz vidi, saprātīgi izmantot dabas resursus un tā taupīt arī finanšu līdzekļus. Vides pārvaldības sistēmas ieviešana saskaņā ar EMAS prasībām saistīta arī ar vides izglītības veicināšanu un sabiedrības informēšanu, tāpat svarīga ir visu organizācijas darbinieku iesaistīšana un viņu zināšanu par vides jautājumiem uzlabošana. EMAS reģistrācijas sertifikāts apliecina, ka organizācijā ir ieviesta Eiropas Savienības prasībām atbilstoša vadības shēma, kas nodrošina radītās ietekmes uz vidi kontroli un mazināšanu. Ieviešot EMAS un reģistrējot sistēmu Latvijas nacionālajā reģistrā, tiek iegūtas arī tiesības lietot EMAS logo kā atpazīstamības zīmi. Pēc sertifikācijas un sertifikāta saņemšanas EMAS process neapstājas, jo turpmāk jāuztur izveidotā sistēma darbībā, jāizstrādā jaunas programmas un jāīsteno projekti un pastāvīgi jāveic kontrole, respektīvi, jāturpina uzlabojumi un attīstība. Atbilstoši Eiropas Parlamenta un Padomes 2009.gada 25.novembra Regulai EK Nr. 1221/2009 prasībām organizācijai, iesaistot un izglītojot visus darbiniekus, jāapzinavides problēmas, jāizstrādā vides politika, jāizveido un jāievieš vides pārvaldības sistēma un iekšējā audita sistēma, kā arī jāizstrādā vides deklarācija, tajā ietverot informāciju par paveikto un plānoto. Organizācijas vides pārvaldības un audita sistēmas pārbaudi veic neatkarīgs, akreditēts vides novērtētājs (verificētājs), kurš apstiprina arī vides deklarāciju. Noteikumu projekta pieņemšana un tā prasību īstenošana pilnībā atrisinās šīs sadaļas 2.punktā aprakstītās problēmas.Saskaņā ar grozījumiem Vides aizsardzības likumā VPVB ir deleģētas valsts izpildvaras funkcijas. Noteikumu projekta pielikumā noteiktie pakalpojumi ir sniegti, pildot minētās izpildvaras funkcijas, un tādējādi saskaņā ar likuma „Par pievienotās vērtības nodokli”2. panta divdesmit otro daļu šie pakalpojumi nav apliekami ar pievienotās vērtības nodokli. |
|  5. |  Projekta izstrādē iesaistītās institūcijas |  Vides aizsardzības un reģionālās attīstības ministrija, VPVB. |
|  6. |  Iemesli, kādēļ netika nodrošināta sabiedrības līdzdalība |  Noteikumu projektā minētās ekomarķējuma reģistrācijas un lietošanas gada maksas izriet no Regulas par ES ekomarķējumu. Regulas projekts tika nodots sabiedrības izvērtēšanai tā izstrādes stadijā un informācija bija atrodama gan ES institūciju mājas lapās, gan arī VARAM mājas lapā [www.varam.gov.lv](http://www.varam.gov.lv) .Informācija par regulu ir pieejama arī VPVB mājas lapā [www.vpvb.gov.lv](http://www.vpvb.gov.lv) .  |
|  7. |  Cita informācija | Maksa par iesniegumu un gada maksa citās ES dalībvalstīs, piemēram, Dānijā maksa par iesniegumu (liels uzņēmums, mazais un vidējais uzņēmums, mikrouzņēmums) ir 1200/600/350 EUR jaunai reģistrācijai un 600/300/200 EUR atkārtota reģistrācijai. Gada maksa attiecīgi 1500/750/350 EUR un 1200/600/3500 EUR, ja vienam uzņēmumam ir reģistrēti vairāki produkti. Polijā maksa par iesniegumu ir attiecīgi 1200/600/350 EUR un gada maksa 1500/750/350 EUR. Savukārt Lietuvā un Igaunijā maksas saskaņā ar jaunās Regulas nosacījumiem vēl nav noteiktas. |
| II. Tiesību akta projekta ietekme uz sabiedrību |
|  1. |  Sabiedrības mērķgrupa |  Noteikumu projekts attieksies uz ekomarķējuma lietošanas pretendentiem. Šobrīd vēlmi izmantot ekomarķējumu savu produktu marķēšanai ir izteikuši 3 uzņēmumi, no kuriem viens uzņēmums izteicis vēlmi marķēt vairākus produktus. Ekomarķējums dos iespēju uzņēmumiem palielināt savu preču un pakalpojumu noietu gan Latvijā, gan citās Eiropas valstīs.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Paplašinoties ekomarķējuma iegūšanai un lietošanai Latvijā, kā arī iegūstot līdzekļus un veicot sabiedrības informēšanas un izglītošanas pasākumus, uzlabotos sabiedrības izpratne par ekomarķējumu, lai patērētāji izprastu ES ekomarķējuma nozīmi un spētu izdarīt apzinātu izvēli.  |
|  3. |  Tiesiskā regulējuma finansiālā ietekme | Ekomarķējuma maksu par iesniegumu lielam uzņēmumam:* 650 Ls
* 520 Ls (uzņēmumiem, kuriem ir piešķirts EMAS vai ISO 14001 sertifikāts)

Ekomarķējuma maksa par iesniegumu vidējam uzņēmumam:* 400 Ls
* 320 Ls (uzņēmumiem, kuriem ir piešķirts EMAS vai ISO 14001 sertifikāts)

Ekomarķējuma maksa par iesniegumu mazam uzņēmumam:* 245 Ls
* 195 Ls (uzņēmumiem, kuriem ir piešķirts EMAS vai ISO 14001 sertifikāts)

Ekomarķējuma maksa par iesniegumu mikrouzņēmumam:* 175 Ls
* 140 Ls (uzņēmumiem, kuriem ir piešķirts EMAS vai ISO 14001 sertifikāts).

Izmaksās ir iekļautas tiešās un netiešās izmaksas atbilstoši maksas pakalpojuma izcenojumu noteikšanas metodikai. Pieteikuma maksa mērķtiecīgi samazināta par 20% dalības veicināšanas nolūkos.Ikgadējā maksa datu bāzes uzturēšanai, tirgus uzraudzībai un ekomarķējuma izmantošanas kontrolei, izpratnes veidošanai un informācijai, kā arī sabiedrības izglītošanas kampaņas patērētājiem, ražotājiem, publisko iepirkumu organizētājiem, tirgus dalībniekiem, mazumtirgotājiem un plašākai sabiedrībai (turpmāk ekomarķējuma gada maksa) būtu nosakāma sekojoša:* Lielam uzņēmumam 750 Ls gadā;
* Vidējiem uzņēmumiem 500 Ls gadā;
* Mazam uzņēmumam 375 Ls gadā;
* Mikrouzņēmumiem 168 Ls gadā.

Ekomarķējuma gada maksu samaksā līdz kārtējā kalendāra gada 31.martam, pamatojoties uz elektroniski saņemto rēķinu, ko nosūta uzņēmumam līdz kārtējā kalendāra gada 1.martam.Saskaņā ar Eiropas Komisijas 2003.gada 6.maija Rekomendāciju 2003/361/EK par mikrouzņēmum, mazo un vidējo uzņēmumu definīciju: mikrouzņēmums ir uzņēmums ar maksimālo nodarbināto skaitu 9, un gada apgrozījums un/vai gada bilances vērtība nepārsniedz 2 miljonus EUR. Mazais uzņēmums ir ar nodarbināto skaitu līdz 49 un gada apgrozījums un/vai gada bilances vērtība nepārsniedz 10 miljonus EUR, vidējais uzņēmums ar maksimālo nodarbināto skaitu līdz 249 un gada apgrozījums nepārsniedz 50 miljonus eiro un/vai gada bilances vērtība nepārsniedz 43 miljonus EUR. |
|  4. |  Tiesiskā regulējuma nefinansiālā ietekme |  Noteikumu projekta ieviešana nodrošinās uzņēmumiem iespēju saņemt ekomarķējumu interesējošiem produktiem un pakalpojumiem Latvijā.  |
|  5. |  Administratīvās procedūras raksturojums | Ekomarķējuma pretendents (publisko un privāto tiesību subjekts), ievērojot Regulas un tai pakārtoto Eiropas Komisijas lēmumu prasības, vēršas ar iesniegumu VPVB administratīvā procesa ietvaros un kārtībā, lūdzot piešķirt ekomarķējumu pretendenta produktam (produktiem). VPVB 2 mēnešu laikā, cita starpā pieaicinot nozares ekspertus un veicot izlases paraugu testus, izvērtē iesniegto dokumentāciju un tās saturu, kā arī sniegtās informācijas, aprēķinu, analīžu u.c. datu atbilstību ekomarķējuma piešķiršanas kritērijiem, kā arī veic pārbaudes uz vietas, ja tas nepieciešams. Ja tiek apstiprināta atbilstība, VPVB slēdz ar pretendentu līgumu atbilstoši Regulas IV pielikumam, piešķir tiesības ekomarķējuma lietošanai un paziņo reģistra datus Eiropas Komisijai. VPVB nodrošina tirgus uzraudzību un ekomarķējuma lietošanas kontroli saskaņā ar Regulas 10.panta nosacījumiem, kā arī sistemātiski veic Regulas 12.pantā paredzētos veicināšanas un sistēmas popularizēšanas pasākumus. |
|  6. |  Administratīvo izmaksu monetārs novērtējums |  Nav attiecināms. |
|  7. |  Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***Nav attiecināms.*** | ***+0,800*** | ***+1,800*** | ***+1,800*** | ***+1,800*** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | ***Nav attiecināms.*** | ***+0,800*** | ***+1,800*** | ***+1,800*** | ***+1,800*** |
| t.sk. |  |  |  |  |  |
| 1.1.1.Ieņēmumi no iesnieguma maksas | *Nav attiecināms.* | *+0,800* | *+0,800* | *+0,800* | *+0,800* |
| 1.1.2. Ieņēmumi no gada maksas | *Nav attiecināms.* | *+0* | *+1,000* | *+1,000* | *+1,000* |
| 1.2. valsts speciālais budžets | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 1.3. pašvaldību budžets | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 2. Budžeta izdevumi: | *Nav attiecināms.* | *+0,800* | *+1,800* | *+1,800* | *+1,800* |
| 2.1. valsts pamatbudžets | *Nav attiecināms.* | *+0,800* | *+1,800* | *+1,800* | *+1,800* |
| 2.2. valsts speciālais budžets | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 2.3. pašvaldību budžets  | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 3. Finansiālā ietekme: | *Nav attiecināms.* | *0* | *0* | *0* | *0* |
| 3.1. valsts pamatbudžets | *Nav attiecināms.* | *0* | *0* | *0* | *0* |
| 3.2. speciālais budžets | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 3.3. pašvaldību budžets  | *Nav attiecināms* | *Nav attiecināms.* | *Nav attiecināms.* | *Nav attiecināms.* | *Nav attiecināms.* |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |
| *X* | *0* | *0* | *0* | *0* |
| *0* | *0* | *0* | *0* |
| *0* | *0* | *0* | *0* |
| 5. Precizēta finansiālā ietekme: | *X* | *0* | *0* | *0* | *0* |
| 5.1. valsts pamatbudžets | *0* | *0* | *0* | *0* |
| 5.2. speciālais budžets | *0* | *0* | *0* | *0* |
| 5.3. pašvaldību budžets  | *0* | *0* | *0* | *0* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts ieņēmumu un izdevumu aprēķins pievienots kā anotācijas pielikums.  |
| 6.1. detalizēts ieņēmumu aprēķins | Noteikumi nosaka ekomarķējuma piešķiršanas maksu:* Ekomarķējuma iesnieguma maksa lielam uzņēmumam 650 Ls;
* Ekomarķējuma iesnieguma maksa lielam uzņēmumam, kuram ir EMAS vai ISO 14001 sertifikāts 520 Ls;
* Ekomarķējuma iesnieguma maksa vidējam uzņēmumam 400 Ls;
* Ekomarķējuma iesnieguma maksa vidējam uzņēmumam, kuram ir EMAS vai ISO 14001 sertifikāts 320 Ls;
* Ekomarķējuma iesnieguma maksa mazam uzņēmumam 245 Ls;
* Ekomarķējuma iesnieguma maksa mazam uzņēmumam, kuram ir EMAS vai ISO 14001 sertifikāts 195 Ls;
* Ekomarķējuma iesnieguma maksa mikrouzņēmumam 175 Ls;
* Ekomarķējuma iesnieguma maksa mikrouzņēmumam, kuram ir EMAS vai ISO 14001 sertifikāts 140 Ls.

Šobrīd tiek plānots, ka ik gadu ekomarķējums tiks piešķirts 2 produktiem vai pakalpojumiem. Tā kā iesnieguma maksa ekomarķējuma saņemšanai produktam vai pakalpojumam ir atkarīga no uzņēmuma lieluma, tad vidēji plānotie ienākumi sasniedz **800 Ls gadā.** Noteikumi nosaka arī ekomarķējuma lietošanas gada maksu:* Ekomarķējuma gada maksa lielam uzņēmumam 750 Ls;
* Ekomarķējuma gada maksa vidējam uzņēmumam 500 Ls;
* Ekomarķējuma gada maksa mazam uzņēmumam 375 Ls;
* Ekomarķējuma gada maksa mikrouzņēmumam 168 Ls.

Gada maksu maksā par iepriekšējo ekomarķējuma lietošanas gadu.Aprēķins veikts, pieņemot, ka tuvāko gadu laikā Latvijā būs 2 ekomarķējuma lietotāji. Un plānotie ienākumi **1000 Ls**. |
| 6.2. detalizēts izdevumu aprēķins | Ieņēmumi par iesnieguma izvērtēšanu sedz izvērtēšanas un ekomarķējuma piešķiršanas izdevumus – samaksu ekspertiem, materiālu izmaksas un netiešās izmaksas.Izdevumi sastāda:* Atlīdzība (1000) – 406.06 Ls
* Atalgojums (1100) – 327.23 Ls
* Valsts sociālās apdrošināšanas obligātās iemaksas (1200) – 78.83 Ls
* Preces un pakalpojumi (2000) – 393,94 Ls

Savukārt gada maksa par ekomarķējuma izmantošanu segs izdevumus par ekomarķējuma reģistra uzturēšanu, tirgus uzraudzību ekomarķējuma lietošanā, kā arī ar regulu paredzētos sabiedrības informēšanas pasākumus un ekomarķējuma popularizēšanas pasākumus. Tomēr tā kā šobrīd interesi par ekomarķējuma iegūšanu ir izrādījuši tikai 2 uzņēmumi, ieņēmumi no ekomarķējuma gada maksas nesegs plānotos izdevumus. Vienlaikus prognozējam, ka interese par šo pakalpojumu varētu pieaugt. Izdevumi sastāda:* Atlīdzība (1000) – 252,60 Ls
* Atalgojums (1100) – 203,56 Ls
* VSAOI (1200) – 49,04 Ls
* Preces un pakalpojumi (2000) – 747,40 Ls

Ieņēmumi no maksājumiem **par ekomarķējuma piešķiršanu un ekomarķējuma lietojuma gada maksu tiks ieskaitīts VPVB budžetā**. |
| 7. Cita informācija | Izdevumu segšanai netiek prasīti papildus līdzekļi no valsts budžeta*.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1.  | Saistības pret Eiropas Savienību | **Eiropas Parlamenta un Padomes 2009.gada 25.novembra Regula (EK) 66/2010 par ES ekomarķējumu (**OV L 027 , 30/01/2010 0001 – 0019 lpp.) |
| 2.  | Citas starptautiskās saistības | Nav. |
| 3. | Cita informācija | Nav. |

|  |
| --- |
|  1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums | **Eiropas Parlamenta un Padomes 2009.gada 25.novembra Regula (EK) 66/2010 par ES ekomarķējumu (**OV L 027 , 30/01/2010 0001 – 0019 lpp.) |
|  A |  B |  C |  D |
| 9.panta 4.daļa | 1.punkts | Ieviests pilnībā  | Netiek noteiktas stingrā-kas prasības kā regulā. |
| III ielikuma 1. daļa | 1. tabula | Ieviests pilnībā | Netiek noteiktas stingrākas prasības kā regulā. |
| III ielikuma 2.daļa | 1. tabula | Ieviests pilnībā | Netiek noteiktas stingrākas prasības kā regulā. |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Iesnieguma un gada maksai par ekomarķējumu tiek piemērotas iespējamās atlaides, lai maksas neradītu neadekvāti lielu slogu uzņēmējiem. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
|  Cita informācija | Projekts šo jomu neskar. |
|   2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Vides pārraudzības valsts birojs. |
|  2. |  Projekta izpildes ietekme uz pārvaldes funkcijām |  Nav paredzama noteikumu projekta ietekme uz pārvaldes funkcijām. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. Jaunu institūciju izveide nav paredzēta. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. Esošo institūciju likvidācija nav paredzēta. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. Esošo institūciju reorganizācija nav paredzēta. |
|  6. |  Cita informācija |  Nav. |

Anotācijas IV un VI sadaļa – nav attiecināma.

|  |
| --- |
| Vides aizsardzības un reģionālās attīstības ministrs E.Sprūdžs |
| Vīza:Vides aizsardzības un reģionālās attīstības ministrijas valsts sekretāra p.i., administrācijas vadītājs A.Eglājs |

28.06.2012.; 10:06

Māra Rone

Vides aizsardzības un reģionālās attīstības ministrijas

Politikas koordinācijas departamenta

Eiropas Savienības un starptautiskās sadarbības nodaļas vadītāja

Tālruņa numurs 67026532, fakss 67026549

e-pasta adrese mara.rone@varam.gov.lv